b'\n_START_ARTICLE_\nPomeranec\n_START_SECTION_\nIzvor\n_START_PARAGRAPH_\nPredniki pomerancev so vle\xc4\x8dni psi Laponske in Islandije. Kasneje so to pasmo naselili v pokrajino Pomeranija ob Baltiku (obalne pokrajine dana\xc5\xa1nje Poljske in Nem\xc4\x8dije, kjer so vladali Kelti, Poljaki in drugi slovanski narodi). Rejniki v Pomeraniji so prilagodili psa mestnemu \xc5\xbeivljenju, vendar je \xc5\xa1e vedno tehtal okoli 10 kg, ko so ga prinesli v Anglijo. Angle\xc5\xa1ki rejniki so zaslu\xc5\xbeni za zmanj\xc5\xa1anje velikosti pomeranca ter za raznolikost barv. Danes je pomeranec majhen pes, predvsem zaradi selektivnega parjenja ter nadzorovane reje, vendar pasma \xc5\xa1e vedno ohranja gosto dlako in lastnosti zna\xc4\x8dilne za polarne pse._NEWLINE_Pomeranca je angle\xc5\xbeem prvi\xc4\x8d predstavila kraljica Charlotte, vendar je pravo popularnost pridobil ob vrnitvi kraljice Viktorije iz po\xc4\x8ditnic v Firencah, s pomerancem po imenu Marco. Najbli\xc5\xbeji sorodniki pomerancem so samojed, norve\xc5\xa1ki losovec ter celotna skupina \xc5\xa1picev.\n_START_SECTION_\nIzgled\n_START_PARAGRAPH_\nPomeranec obi\xc4\x8dajno tehta med 1.7 kg in 4 kg. Ima gosto, dolgo dlako, ki je lahko bela, rjava, oran\xc5\xbena, rde\xc4\x8da, siva, \xc4\x8drna, krem, dvobarvna-bela, \xc4\x8drna z o\xc5\xbeigi, oran\xc5\xbena, rde\xc4\x8da in krem s \xc4\x8drnimi konicami. Pomeranci imajo dvojno dlako, ki je sestavljena iz zelo mehke poddlake in bujne krovne dlake katero samci menjajo enkrat na leto. _NEWLINE_Imajo kratek, \xc5\xa1iljast nos, temno rjave o\xc4\x8di, majhna uhlja ter nazaj zavihan, visoko \xc5\xa1trle\xc4\x8d rep, ki je tudi neke vrste za\xc5\xa1\xc4\x8ditni znak te pasme. Pomeranci zbujajo pozornost predvsem zaradi navidezno kvadratastega telesa, ki skupaj z dlako ustvari izgled velike kosmate kepice. Velikokrat ga po izgledu primerjajo z majhno lisi\xc4\x8dko.'